62019CJ0371_INF
Presuda Suda (peto vijeće) od 18. studenoga 2020. – Komisija/Njemačka (Povrat PDV-a – Računi)
(predmet C-371/19) (
1
)
„Povreda obveze države članice – Oporezivanje – Porez na dodanu vrijednost (PDV) – Direktiva 2006/112/EZ – Članak 170. i članak 171. stavak 1. – Povrat PDV-a poreznim obveznicima koji nemaju poslovni nastan u državi članici u kojoj kupuju robu i usluge ili uvoze robu koja podliježe PDV-u, ali imaju poslovni nastan u drugoj državi članici – Direktiva 2008/9/EZ – Načini povrata PDV-a – Članci 9. i 10. – Članak 15. stavak 1. – Članak 20. – Nepostojanje kopije računa ili uvoznih dokumenata – Sustavno odbijanje nepotpunih zahtjeva za povrat – Odbijanje da se od poreznog obveznika zatraži da nakon isteka roka za podnošenje zahtjeva taj zahtjev upotpuni – Načelo porezne neutralnosti – Načelo proporcionalnosti – Dopuštenost”
1.
Tužba zbog povrede obveze – Dokaz o povredi obveze – Teret dokazivanja na strani Komisije – Podnošenje dokaza o povredi obveze – Teret pobijanja na strani odnosne države članice – Obveza odnosne države članice da dokaže promjenu upravne prakse u skladu s obrazloženim mišljenjem Komisije
(čl. 258. UFEU-a)
(t. 65., 68., 69.)
2.
Usklađivanje poreznih zakonodavstava – Zajednički sustav poreza na dodanu vrijednost – Povrat poreza poreznim obveznicima koji nemaju poslovni nastan unutar zemlje – Uvjeti ostvarivanja prava na povrat – Obveza dostave dodatnih informacija uz zahtjev za povrat – Odbijanje pravodobno podnesenih zahtjeva za povrat, bez prethodnog pozivanja podnositelja da svoje zahtjeve dopune podnošenjem kopija računa ili uvoznih isprava – Povreda načela porezne neutralnosti i korisnog učinka prava na povrat
(Direktiva Vijeća 2006/112, kako je izmijenjena Direktivom 2008/8, čl. 170. i 171., te Direktiva Vijeća 2008/9, čl. 5., čl. 10., čl. 15. st. 1. i čl. 20. st. 1.)
(t. 77.-84., 86.-88., t. 1. izreke)
3.
Usklađivanje poreznih zakonodavstava – Zajednički sustav poreza na dodanu vrijednost – Povrat poreza poreznim obveznicima koji nemaju poslovni nastan unutar zemlje – Uvjeti ostvarivanja prava na povrat – Obveza dostave dodatnih informacija uz zahtjev za povrat – Potvrda o primitku zahtjeva za povrat poreza bez traženja dodatnih informacija ili popratne dokumentacije – Povreda načela zaštite legitimnih očekivanja – Nepostojanje
(Direktiva Vijeća 2008/9, čl. 15. st. 1., čl. 19. st. 1. i čl. 20. st. 1.)
(t. 96.-99.)
Izreka
1.
Savezna Republika Njemačka je – time što je odbila zahtjeve za povrat poreza na dodanu vrijednost (PDV) koji su podneseni prije 30. rujna kalendarske godine nakon razdoblja povrata, ali uz koje nisu bile priložene kopije računa ili uvoznih dokumenata koje zahtijeva zakonodavstvo države članice povrata na temelju članka 10. Direktive Vijeća 2008/9/EZ od 12. veljače 2008. o utvrđivanju detaljnih pravila za povrat poreza na dodanu vrijednost, predviđenih u Direktivi 2006/112/EZ, poreznim obveznicima koji nemaju poslovni nastan u državi članici povrata, nego u drugoj državi članici, a da pritom nije prethodno pozvala tužitelje da dopune zahtjeve, po potrebi i nakon tog datuma, podnošenjem kopija ili dostavljanjem odgovarajućih podataka koji omogućuju obradu navedenih zahtjeva – uz to što je povrijedila načelo neutralnosti PDV-a te korisni učinak prava na povrat PDV-a poreznim obveznicima koji nemaju poslovni nastan u državi članici povrata, povrijedila i obveze koje ima na temelju članaka 170. i 171. Direktive Vijeća 2006/112/EZ od 28. studenoga 2006 o zajedničkom sustavu poreza na dodanu vrijednost, kako je izmijenjena Direktivom Vijeća 2008/8/EZ od 12. veljače 2008., te člankom 5. Direktive 2008/9.
2.
Tužba se u preostalom dijelu odbija.
3.
Savezna Republika Njemačka snosi vlastite troškove i dvije trećine troškova Europske komisije.
4.
Europska komisija snosi trećinu vlastitih troškova.
(
1
)	SL C 213 od 24. 6. 2019.